
Începuturile muzicii se află la Dumnezeu. În rai îngerii cântau imne de slavă lui Dumnezeu „Sfânt, 
sfânt, sfânt este Domnul Savaot, plin este tot pământul de slava Lui!" (Isaia VI, 3) şi cântă în coruri la 
crearea lumii văzute (Iov XXXVIII, 4-7). Cum suna această muzică celestă şi cu ce tonuri rămâne desigur 
o taină pe care nici nu are sens a o iscodi. Sf. Grigorie de Nazians spunea în această privință: „Exista 
atunci o stare unitară, ca a unui cor, a naturii raționale, angelice şi umane, care privea spre Corifeul unic al 
corului şi care conducea corul spre armonia dată de Acela." De aceea ne vom ocupa de acea muzică 
îndeobşte cunoscută: muzica oamenilor. Cum şi când a apărut aceasta rămâne în continuare învăluit în 
mister, căci ce documente ne-ar putea ajuta în acest sens? Trebuieşte a ne adresa şi aici ca şi în alte 
domenii Revelației dumnezeieşti cuprinse în Sfânta Tradiţie, din care o valoare şi un loc deosebit o are 
Sfânta Scriptură. Vom pleca de la afirmaţia că muzica a apărut ca fiind de la început melodie, şi anume „o 
vorbire cântată" folosită de primii oameni, Adam şi Eva, şi urmaşii lor. Desigur nu putem aduce dovezi 
ştiinţifice şi arheologice de necontestat (ne aflăm totuşi pe tărâmul credinței), ci doar deducții pe bază 
scripturistică. Compozitorul R. Wagner adera şi el la această părere: „....ipoteza că primul limbaj al 
oamenilor trebuie să fi avut o mare asemănare cu cântecul n-ar trebui probabil să pară caraghioasă." Tar 
dacă lui Wagner i s-ar putea imputa autoritatea în materie teologică, dată fiind orientarea sa dubioasă în 
acest domeniu, vom aduce şi mărturia unui muzician ortodox: contemporanul lui Wagner, Anton Pann, care 
afirma următoarele: „Noi ştim că Muzica este în lume totodată cu firea viețuitoare. Ea este însuşi glasul şi 
cuvântul care l-a insuflat Dumnezeu în om pentru ca toată glăsuirea şi tot cuvântul este Melodie firească 
şi prin urmare, tot cuvântătorul este Muzic, care din pornirea organului şi lovirea aerului prin gâtlej şi nări 
îmi răsună glasul cu suişuri şi pogorâşuri şi îmi formează cuvântul mai puternic sau mai domol, mâniat sau 
plângător, după simţul şi patima trupului său. Un Muzic chibzuind cu băgare de seamă că melodia glăsuită 
nu este decât plânso-cuvântare cu care îmi descrie cinevaşi patimile sufleteşti şi trupeşti, şi aşa izvorul şi 
formarea muzicii trebuie să fi fost la Adam, omul cel dintâi, carele după greşala sa fiind izgonit din rai a 
avut destulă materie de plânso-cuvântare (poate) şi a descris jalea izgonirii înaintea fiilor şi nepoților săi." 
După izgonirea din rai se continuă cu cele două ramuri: cea a lui Seth (fiii lui Dumnezeu), binecuvântată şi 
cea a lui Cain-revendicat de francmasoni a fi protopărintele lor. 

În Vechiul Testament întâlnim prima mențiune legată de muzică în capitolul IV al Cărţii Facerea. 
După ce Cain a comis fratricidul, a întemeiat o stirpe ce a continuat şi a amplificat păcatele sale. Între 
urmaşii lui îl găsim pe inventatorul instrumentelor muzicale: „Ada a născut pe Iubal. Acesta a fost tatăl 
celor ce cântă din chitară şi din cimpoi." (IV, 21) După cum vedem aici ambele instrumente au o origine 
comună. Diferenţa constă în faptul că cel ce se acompaniază cu chitară (instrumentele cu coarde) poate 
cânta simultan şi vocal, în vreme ce instrumentele de suflat exclud această posibilitate. Linia lui Cain va da 
naştere idolatriei, magiei, vrăjitoriei, strămoşii ereziilor şi alunecărilor înspre lumesc. În timpul fiului lui 
Seth, Enos, „au început oamenii a chema numele lui Dumnezeu" (Fac. IV, 27). Acest pasaj ne indică 
instituirea cultului liturgic în cadrul căruia se cânta vocal, - presupunem că sub forma recitativului liturgic, 
se psalmodiau cântări spre slava lui Dumnezeu. Ajungând în antichitatea greacă, în perioada retoricii 
clasice sec. IV î.d.Hr., întâlnim ştiinţa „citirii şi vorbirii frumoase", a elocinţei, o trecere naturală de la 
vorbire cântata la un caracter melodic mai pregnant. În spațiul oriental, la sirieni, persani şi iudei, 
cântarea ecfonetică (crpoveoic = citire cu voce înaltă sau tare, recitare, termen introdus în 1885 de 
cercetătorul grec L. Tzetzes), era caracteristică serviciului religios. Recitativul liturgic era o unitate 
organică naturală de cuvânt şi ton. 

Pe lângă funcțiunile sale cultice, muzica îşi dovedeşte şi acțiunea sa terapeutică. În Cartea I Regi îl 
vedem pe regele Saul chinuit de duhul rău cu dureri de cap cumplite (I Regi XVI, 14-23). Singurul remediu 
a fost chemarea păstorului David ce cânta măiestrit la harpă şi astfel putea alina durerile regelui posedat. 
Deşi David era păstor observăm că instrumentul său era harpa şi nu fluierul păstoresc, asemănându-se în 
felul acesta cu tracul Orfeu. Acest lucru a avut consecințe mai târziu când David devenind rege şi prooroc 
a alcătuit nemuritorii psalmi, cântări acompaniate la harpă şi alte instrumente (trâmbițe, psalterion, 
alăută, chimvale, tobe) în funcție de împrejurări. În Cartea II Regi David îi învinge pe filistenii canaaniți şi 

readuce chivotul Legii furat de aceştia (II Regi XI, 15). Bucuria victoriei a fost manifestată în cântece şi 
dans. 

Prima preocupare marcantă de stabilire a unor repere muzicale morale şi politice o întâlnim la Platon 
(427-347 î.d.Hr.) în dialogul său Statul. În această societate utopică ideală muzica juca un rol de primă 
mărime în educația şi comportamentul cetățenilor. Această temă este tratată sub forma dialogului dintre 
Socrate şi profesorul de muzică Glaucon. Pentru Socrate importanța socială a alegerii muzicale era 
decisivă: „Când modurile muzicii se schimbă, legile de bază ale Statului se schimbă odată cu ele". El afirmă 
că anumite moduri muzicale ar trebui interzise, instituindu-se astfel cenzura (deocamdată doar teoretică). 
Aceeaşi concepție o întâlnim în perioada Renaşterii în următoarea reacție a unui ierarh romano-catolic, 
episcopul Bernardo Cirillo într-o scrisoare din anul 1549: „La cei vechi muzica era cea mai splendidă dintre 
arte. Ei creau prin ea efecte puternice pe care noi astăzi nu le mai putem produce nici prin retorică, nici 
prin oratorie ca să mişcăm afectele şi pasiunile sufletului. Ascult muzica vremilor noastre care, după câte 
spun unii a fost adusă la un grad de rafinament şi perfecțiune nemaicunoscut înainte... În zilele noastre ei 
şi-au pus tot meşteşugul şi efortul să compună pasaje imitative, aşa că o voce spune "Sanctus", alta spune 
"gloria Tua" cu urlete zbierete şi gângăveli, aşa că mai degrabă se aseamănă cu pisicile în ianuarie decât cu 
florile de mai." Dar nu numai Platon, ci şi întreaga societate greacă antică privea muzica şi în sensul de 
„Psyhagogia"-îndrumare a sufletelor: „muzica bună îl face pe suflet mai bun, muzica rea îl poate corupe. Ea 
poate să conducă sufletul într- un ethos şi de aceea au făcut distincția între muzica bună şi cea rea cerând 
ca muzica bună să fie protejată de lege." 

Elevul lui Platon, Aristotel, (384-322 î.d.Hr.) a scris de asemenea un tratat politic în care se ocupă 
de problemele de politică şi pedagogie muzicală şi în care îşi critică maestrul în mai multe puncte. Astfel el 
este pentru acceptarea, sau tolerarea modurilor care pot produce katharsis-ul, purificarea sufletelor. 
Aristotel a împărțit modurile în moduri etice, practice şi entuziastice. „Modurile er/ce influențează 
întregul ethos al omului fie dotându-l cu stabilitate etică (precum modul dorian), fie distrugându-i-l în fapt 
(mixolidianul şi ionianul), iar modurile practice trezesc în om „acte specifice de voință" şi cele entuziastice 
îl aduc pe om din starea normală în extaz şi determină o descărcare emoțională." Privite din perspectiva 
creştină a Sf. Clement Alexandrinul, aceste moduri nu mai prezintă aceeaşi consistență atribuită în 
antichitate, ele nemaifiind necesare în Biserică: „cântarea cea nouă (nu va folosi) nici ritmul lui Trepandru, 
nici pe cel al lui Capiton, nici modul frigian, nici modul lidian, nici pe cel al doridei." Este necesar să amintim 
aici că la aceşti autori modul reprezenta doar scara, înşiruirea schematică a tonurilor. Pe lângă aceasta o 
importanță chiar mai mare o avea ethosul modului, impresia („tonul face muzica") pe care o realiza, 
cadențele specifice, interpretarea, caracterul. Aceasta este explicația denumirii modurilor după regiunea 
şi etnia care le folosea, imprimându-le specificul local. În acest sens este demn de amintit mitul muzical 
antic al întrecerii dintre Apolon şi Marsyas. Zeul cânta la liră în modul dorian, iar omul cânta la flaut în 
sonoritățile lascive ale modului frigian. Apolon a ieşit biruitor, iar cutezătorul Marsyas a fost jupuit de viu. 
Mesajul educativ al mitului este de la sine grăitor. 

Şi autorii latini s-au ocupat de problema catharsis-ului: „(muzica) produce un catharsis deoarece în 
desfătarea sunetului ei (per au/cisonas voluptates) trezeşte sufletele adormite, îl eliberează pe om de 
pasiuni şi inspiră sentimente lăudabile... purifică moravurile... Grație muzicii cugetăm just, vorbim frumos şi 
ne mişcăm cum se cuvine." 

Aceste concepții morale şi estetice înalte au fost desăvârşite în duhul creştin de către Sfinții 
Părinți: „nimic nu purifică sufletul, nu-i dă aripi, nu-l smulge din cele pământeşti, nu-l eliberează din 
legăturile trupeşti, nu-i inspiră înțelepciune divină, nu-l face să disprețuiască cele de jos, precum muzica şi 
accentele măsurate ale unui cântec dumnezeiesc." 

Creația muzicală se leagă de credinţă şi este determinată (fie şi la modul inconştient) de aceasta. De 
aceea putem observa de exemplu, că barocul german este o reflectare a protestantismului sec. al XVIII- 
lea, că este chiar expresia sonoră a conținutului acestuia. Lucrul acesta poate fi urmărit şi în pictură, 
sculptură şi arhitectură, ce reflectă vizual concepțiile respective. 

Mituri muzicale: Ulysse şi sirenele. Prinzătorul de şoareci din Hameln. 

Civilizațiile păgâne antice au avut în privința muzicii atât preocupări practice de natură 
interpretativă cât şi o parte filosofico-mitologico-morală. Astfel în Grecia păgână muzica era strâns legată 

de literatură - poezie, dramă - şi dans. Exista de la Pytagora şi „muzica sferelor", o speculație filosofico- 
matematică. De la el s-a dezvoltat o teorie muzical-matematică de mare importanță pentru dezvoltarea 
ulterioară. În dialogul Statu/ al lui Platon sunt descrise în detaliu care moduri anume sunt recomandate în 
statul ideal şi care nu. Aici se făcea legătura cu mitologia greacă, mitologia fiind acea zonă tulbure a 
revelației naturale în care sunt amestecate elemente spirituale reale cu fanteziile omeneşti. Dintre 
miturile şi legendele muzicale antice şi medievale vom reține binecunoscutul mit al lui Ulysse şi sirenele, 
mit ce ne înfăţişează puterea vrăjită a muzicii de atragere a oamenilor, în special a tinerilor. În drum spre 
casă după istovitorul război troian, eroul grec Ulysse trebuia să treacă cu corabia pe lângă insula fatalelor 
sirene. Acestea sunt cunoscute că prin cântecul lor vrăjit îi atrag pe corăbieri şi le sfărâmă corăbiile iar 
pe ei îi îneacă. Oasele de oameni împrăştiate pe mal dădeau mărturie despre cruzimea sirenelor. Ulysse 
ştia de la vrăjitoarea Circe că nici un om, oricât ar fi fost de avertizat, nu putea rezista cântecului lor. 
Deci a pus ceară în urechile corăbierilor iar pe el l-au legat de catarg, fără dopuri de ceară căci dorea 
totuşi să asculte acest cântec. Ispita curiozității era puternică, dar înțeleptul Ulysse are prevederea să 
poruncească oamenilor lui să nu-l asculte de le va cere să fie slobozit din legături. Într-adevăr sirenele îl 
învăluiesc pe Ulysse cu cântecul lor vrăjit, îi cântă despre isprăvile eroice din război iar Ulysse se zbate 
urlând să fie eliberat. 

Un alt exemplu despre puterea magică a muzicii asupra tinerilor ni-l prezintă povestea germană din 
1284 a flautistului vrăjitor din Hameln. Tată pe scurt subiectul: locuitorii târguşorului Hameln de pe malul 
râului Wesen se trezesc invadați de şobolani şi nu au altă soluție decât să apeleze la un flautist ciudat ce îi 
poate scăpa de pacoste. Acesta consimte contra sumei considerabile de 1000 de guldeni, şi, într-adevăr, la 
sunetele vrăjite ale flautului său şobolanii părăsesc târgul şi se îneacă în râu. Bucuria este mare, dar odată 
scăpați de necaz, burghezii se tocmesc şi nu mai vor să plătească întreaga sumă cu care s-au înțeles şi-l 
alungă pe flautist. Acesta urzeşte o răzbunare amarnică: la data de 27 iunie când târgoveţii erau adunați 
în biserică spre a sărbători pe sfinții Ioan Botezătorul şi Pavel, sunetele vrăjite ale flautului adună acum 
pe copiii târgului ce dispar. Zdrobiți de năpastă locuitorii sunt gata de orice sacrificiu pentru eliberarea 
copiilor, dar prea târziu. Morala acestei povestiri are o actualitate stringentă: copiii şi tinerii de astăzi 
sunt atraşi irezistibil de sunetele rockului cu toate variantele lui. 

De aici tragem mari învățăminte şi anume: muzica vrăjită - cum suna ea oare? - respingător, oribil, 
cacofonic? De bună seamă că nu, ci dimpotrivă, artistic, estetic, atrăgător şi înşelător. Mulţi oameni îşi 
apără preferințele muzicale folosind acel principiu estetic hedonist după care ce e plăcut e şi bun. 
Esteticianul englez John Ruskin (1819-1900) a dat acestora următoarea replică: „Nimic mai obişnuit decât 
să auzi oameni dornici să fie considerați filosofi declarând că "frumosul este adevăr şi adevărul înseamnă 
frumusețe"... Fapt este că adevărul şi frumosul sunt lucruri cu totul deosebite, deşi adesea înrudite... Căci 
deşi adevărul şi frumosul sunt independente unul față de celălalt, nu înseamnă că suntem liberi să-l căutăm 
pe oricare dintre ele după liberul nostru arbitru. Ele sunt într-adevăr separabile, dar este greşit să le 
separăm; ele trebuiesc căutate împreună în virtutea lor, ceea ce înseamnă să căutăm în primul rând 
adevărul şi apoi frumosul." Autorul antic Athenaidos a atras atenția asupra faptului că: „scopul muzicii nu 
e plăcerea, ci slujirea virtuţii." Peste multe secole mai târziu marele compozitor J. S. Bach a dat o 
definiție ce nuanţa aspectul estetic: „Muzica este spre slava lui Dumnezeu şi spre desfătarea oamenilor", 
lucru cu care nu putem decât fi de acord. 

Explicația dihotomiei dintre frumos şi adevăr porneşte de la faptul că la începutul creației Dumnezeu 
„a văzut că lucrurile erau bune foarte" (Facere, 1). În originalul Septuagintei s-a folosit aici cuvântul kado, 
ce înseamnă în primul rând „frumos“. Deci aceste trăsături: bun, frumos, logic dar şi adevărat, erau unite 
şi nedespărțite (fără confundare şi amestecare) în acel stadiu paradisiac. După căderea în păcat, în 
creație a intrat moartea, adică separarea: a omului de Dumnezeu, a sufletului de trup, a elementelor ce 
compun trupul, a categoriilor mai sus enunțate. Şi atunci este posibilă acea autonomie de care s-a amintit, 
drept care în permanenţă trebuie urmărită unificarea lor sub semnul Adevăru/u/, adică a lui Hristos. 

Din punct de vedere creştin se ştie că diavolul se poate înfățişa ca înger de lumină (II Cor. XI, 14), 
ceea ce înseamnă că şi poate cânta îngereşte. El prezintă întotdeauna la început păcatul ca fiind plăcut, 
uşor, atrăgător, frumos şi logic. Aceasta o poate face numai în mod iluzoriu în amintirea vremurilor când 

era într-adevăr înger de lumină şi poseda frumosul divin pe care l-a pierdut din mândrie devenind diavol 
întunecat. 

Muzica clasică şi slăbirea sentimentului religios 

Aşa cum am arătat la început lucrarea de față abordează fenomenul muzical din punctul de vedere 
misionar al moralei creştine ce se bazează pe dogmele revelației dumnezeieşti. John Ruskin, un nume de 
referință în istoria artei secolului trecut, şi-a definit atitudinea sa în raport cu estetica artei în felul 
următor: „Termenul "aesthesis" desemnează de fapt perceperea pur senzorială a însuşirilor exterioare ale 
corpurilor şi a impresiilor pe care acestea le produc în mod necesar, fiind aşadar singurul sens în care 
termenul trebuie folosit dacă dorim să ajungem la concluzii corecte privitoare la această problemă 
spinoasă. Eu însă resping categoric afirmaţia că impresiile de frumusețe ar fi senzoriale: după mine, ele nu 
sunt nici senzoriale şi nici raționale, ci pur şi simplu morale, iar în legătură cu facultatea care le 
recepționează... nici un termen nu poate fi mai corect şi mai adecvat decât cel de "Teoretic", folosit de 
greci... denumind, în acelaşi timp, activitatea facultății însăşi "Theoria"... Numesc aşadar simpla conştiinţă 
animalică a plăcutului, Aesthesis, în schimb perceperea plină de exaltare, venerație şi recunoştinţă o 
numesc Theoria, deoarece aceasta, şi numai aceasta reprezintă deplina înțelegere şi contemplare a 
Frumosului ca pe un dar al lui Dumnezeu; un dar nu absolut necesar pentru existența noastră, ci adăugat ei, 
înălțând-o mai întâi prin dorință, şi apoi prin obiectul dorit." 

Reținem şi opinia din zona ortodoxiei a părintelui profesor T.D. Petrescu ce spune în cuvântul adresat 
diaconului profesor G. Panţâru în prefața /ecrionaru/ui evanghelic de la Taşi „„Obişnuinţa de a căuta în 
orice împrejurare frumosul - care atunci când este ajutat şi de un organ deosebit provoacă de obicei un 
dezastru - să fie dată la o parte." Conciliul tridentin (1545-1563) a dat un canon legat de caracterul 
muzicii folosită în missă: ,.... Întregul plan al cântării în moduri muzicale să nu fie alcătuit numai pentru 
plăcerea urechii, ci în aşa fel încât cuvintele să fie clar înțelese de către toți, şi astfel inimile 
ascultătorilor să fie atrase spre dorirea armoniilor cereşti, în contemplarea bucuriilor celor 
binecuvântate... De aceea vor fi alungate din biserică acele cântări care conțin lucruri lascive şi necurate." 

Obiectul studiului nostru poate lăsa din punctul de vedere al culturii laice impresia de iconoclasm". 
Dar judecăţile teologice urmăresc alte criterii. Începând cu 1700 în Europa de apus, în Anglia şi Franța mai 
ales se instalează la vedere lojile francmasonice. Lucrarea lor se amplifică şi cuprinde şi alte spaţii: „lumea 
nouă", Europa de răsărit şi apoi restul lumii. La noi în țară ele se instaurează după 1848, când România 
devine stat modern capitalist, democrat, industrializat, înglobat culturii apusene - după cerințele masonice 
ale vremii. 

Revenind acum la muzică să vedem concret şi cu exemple cum s-a manifestat această lucrare ce a 
atins apogeul ce-l trăim. Francmasonii secolului al XVIII-lea aveau ca sprijin al ideologiei lor gnozele şi 
filosofiile păgâne, ereziile condamnate la sinoadele ecumenice. Aceste mentalități au influențat în mod 
deosebit viața culturală şi artistică a secolului, şi chiar ulterior, astfel încât în numele „.iluminării" şi a 
„liberei cugetări" filosofii idealişti inventau sistem după sistem contrazicându-se reciproc. Astfel Hegel 
foloseşte noțiuni ca „spiritul lumii" (cu rezonanțe hinduse) sau metoda dialectică preluată de la grecii 
antici: teza urmată de antiteză ce vor da naştere „sintezei purtătoare de progres". Această gândire 
dialectică ruptă de adevăr - adică de Hristos - a exercitat o influență covârşitoare ce se manifestă încă şi 
în zilele noastre în lumea „întâia" a țărilor dezvoltate. Culturnicul sovietic Lunacearski (Nachmannson) a 
observat pe bună dreptate corespondența muzicală a dialecticii hegeliene: forma de sonată şi deci şi a 
simfoniei clasice apărută în lumea austro-germană din vremea lui Hegel. Acest lucru a fost aplicat mai 
conştient şi consecvent de către Beethoven. 

Sub influența nefastă a masoneriei cu tendințe anticlericale şi în final ateiste, arta - deci şi muzica - 
se desprinde începând din secolul al XVIII-lea de religie, de Biserică, şi devine tot mai mult magie. Desigur 
că magia a existat şi înainte şi în zona de care ne ocupăm. În Europa odată cu creştinarea Imperiului roman 
timp de 1400 de ani au domnit valorile creştine. Si atunci a existat muzică profană atât la sate cât şi la 
curțile nobilimii - dar duhul era mai mult creştin decât păgân. Muzica religioasă continuă în baroc, dar 
compozitorii Bach şi Händel ies din duhul Bisericii şi se îndreaptă spre perspectiva omenească. Acest 
fenomen repetă desfăşurat pe parcursul secolelor ceea ce a încercat fără izbândă împăratul Iulian 
Apostatul în secolul al IV-lea: lepădarea de creştinism şi revenirea la păgânismul cultivat al vechii Elade, 

numită mai nou secularizarea sau laicizarea culturii. Fiind desfăşurat în asemenea durată, acest proces a 
fost mult mai greu de sesizat şi de combătut, ceea ce i-a dat şansa reuşitei pe care o constatăm astăzi. 
Muzica europeană apuseană a luat din secolul al XIII-lea o turnură parsifaliană dată de masonii 
rozicrucieni de unde se revendică printre alții şi Rudolf Steiner, părintele antroposofiei şi al pedagogiei 
Waldorf. Dar cum s-a întâmplat aceasta? În creştinătatea apuseană de acum o mie de ani au pătruns 
germenii unor erezii ca f;//iogue şi celelalte studiate de teologia dogmatică simbolică. Pe tărâm muzical au 
apărut în consecință abateri, încă în biserică şi în cult. Aceste scăderi sunt abaterea de la canoanele 
muzicii gregoriene care erau - cu excepția glasurilor şi a cadențelor - aceleaşi ca şi în răsărit: monodie 
strict vocală, fără instrumente. Pr. lector Vasile Vlad a explicat într-o manieră profundă fenomenul 
teologic ce a stat în spatele evoluției muzicale apusene: „În Italia, Franța, Spania, procesul impunerii cu 
forța a cântului gregorian pare a birui spre sfârşitul secolului al XI-lea. Dar biruința este iluzorie-precum 
artificial este tot creştinismul apusean secularizat al vremii noastre. Când „frâul" este aşezat deasupra 
unei realități date, oricât ar fi fost el din „aur" dacă nu-şi asimilează natural prin metabolismul 
enipostazierii, acesta se obiectivează şi se limitează apoi la crearea unui raport juridic exterior. La fel şi 
muzica gregoriană, chiar dacă constituia etosul creştin autentic, chiar dacă reprezenta valorile divine, 
dacă aceasta nu şi-a conjugat sieşi şi libertatea şi puterea creatoare a specificului etnic căruia s-a îmbiat, 
s-a transformat repede în literă „şi cânt mort cu caracter limitat prin epuizarea posibilităților de a se 
întrupa în realitatea vie a bisericilor locale." În secolul al VIII-lea biserica apuseană a deschis poarta 
nefericită a inovaţiilor cultice ce au măcinat-o şi au produs atâtea schisme şi erezii mai târziu. După 
secolul XII apare polifonia vocală şi se introduce treptat orga ca suport al corului. În 1600 orchestra a 
intervenit în biserica romano-catolică, realizându-se astfel o messă barocă cu arii solo, coruri şi orchestră. 
E drept că apariția oratoriului în secolul al XVII-lea datorată lui G. Carissimi se încadra în curentul catolic 
al contrareformei, deci oarecum „de dreapta", prin care se luau măsuri de stăvilire a marşului protestant. 
Muzica oratoriului se opunea astfel coralelor luterane şi psalmilor calvineşti ce aveau prin accesibilitatea 
lor muzicală, dogmatică şi lingvistică mare priză în rândul credincioşilor. Din secolul al XVIII-lea nu se mai 
poate vorbi de o muzică creştină, ci cel mult de una re//g/oasă, ceea ce din punct de vedere duhovnicesc 
reflectă o împuţinare a credinței, o decădere. Această muzică religioasă, ca şi arta religioasă în general, se 
caracterizează prin faptul abordării subiective, personale a temelor religioase, tratate în afara canoanelor 
şi dogmelor. Concertele religioase, motetele, cantatele şi messele, oratoriile, reqviemele de mai târziu se 
încadrează aici, de asemenea în spațiul protestant cântările pietiste şi apoi sectare ce caracterizează 
astăzi chiar şi cultul acestora. Această practică se poate deja din secolul al IV-lea, după cum relatează W. 
Fleming în Arte şi idei. „Arie, fondatorul sectei ariene, a fost acuzat că îşi strecura ideile religioase în 
mintea adepților săi cu ajutorul imnurilor cântate pe melodii provenind din muzica de ospăț şi de teatru. 
Aceste imnuri nu erau agreate în cercurile ortodoxe, deoarece semănau prea mult cu muzica populară." 
Aici este cazul să semnalăm ecouri ale acestei practici şi în cazul grupărilor ortodoxe pietiste „Oastea 
Domnului" şi „visarioniştii", caracterizate tocmai prin acest gen de cântări, gen ce nu mai are nici o 
legătură cu muzica bisericească! Muzica visarioniştilor este cunoscută îndeobşte prin casetele răspândite 
de aceştia în anii 90. Se remarcă folosirea acordeonului, flautului, chitarei şi viorii, cu rezonanțe de folclor 
orăşenesc şi chiar de muzică folk. Rezultatele artistice sunt dubioase sau de-a dreptul stângace, iar 
efectul lor misionar pozitiv de moment nu compensează aceste scăderi. La ora aceasta se pare că mişcarea 
stagnează, iar o parte din membrii ei râvnitori s-au integrat rânduielilor cultului şi muzicii bisericeşti 
ortodoxe. Muzica de cult creştină a continuat desigur până în zilele noastre în biserica romano-catolică. În 
ceea ce priveşte ramura profană care s-a născut în acel spațiu apusean să-l luăm de exemplu pe celebrul 
W. A. Mozart. Acesta a făcut parte dintr-o lojă francmasonică - este un fapt clar documentat: la data de 
14 decembrie 1784 el devenea membru în loja vieneză Zur Wohlthătigheit, fiind sub protecția membrilor 
familiei Esterházy, mecenaţi francmasoni celebri cu ramificații până în Transilvania, ce i-au susținut şi pe 
Haydn şi Beethoven. Tatăl lui Wolfgang, Leopold Mozart, a fost inițiat în lojă la data de 28 martie 1785. 
La 22 aprilie el căpăta gradul al treilea în loja Zum wahren Eintrach unde pe 24 aprilie s-a executat 
cantata Die Maurerfreunde (K. 471) a lui W. A. Mozart. La moartea unui frate mason, Georg August, 
Mozart a compus cea mai importantă creație masonică a sa Maurerische Trauermusik (K. 477), ca muzică 
funerară în loja Zum gekrönten Hoffnung în care deținea gradul al treilea sau maestru francmason. În 

această lucrare Mozart a încercat o sinteză de romano-catolicism austro-german cu francmasonerie. 
Acesta este de fapt duhul muzicii clasice! Căci nu e după cum spunea Socrate în dialogul lui Platon Statul, 
şi anume că schimbarea modurilor muzicale determină schimbări în societate, ci dimpotrivă, /de;/e 
respective sunt cele ce au dus până la exprimarea sonoră cunoscută sub numele de muzică clasică: monodia 
acompaniată, sonata, stilul armonic deosebit de perioada anterioară polifonică barocă de tip iluminist 
protestant. În anii 1784-1786 loja din Paris Les Amis réunis tipărea simfoniile lui Haydn - acesta fiind la 
rândul său coleg de lojă cu L. Mozart. Împreună cu fratele său de lojă Schikaneder, W. A. Mozart a 
compus în 1791 celebra operă masonică „Flautul fermecat". După 1792 autoritățile imperiale austriece au 
luat măsuri drastice ce au dus la intrarea lojilor „în adormire" - formula specifică a masoneriei - până în 
1918 când imperiul s-a destrămat. „Se vede că în cadrul francmasoneriei Mozart şi-a găsit un grup de 
bărbați cu vederi asemănătoare, cu idei şi scopuri ce corespundeau cu ale sale, drept care a devenit 
francmason fervent. El va compune o sumedenie de piese pentru fraţii săi de lojă. Francmasonii aveau o 
mare influență asupra vieții şi gândirii lui Mozart. S-a întâmplat ca în cadrul unei întruniri de lojă din 
noiembrie 1791 unde s-a cântat ultima lucrare completă a sa Eine kleine Freymaurer Kantate K 623... el a 
contractat acea infecție care printr-un lanț de complicații medicale va conduce la moartea sa prematură 
printr-o comă renală peste trei săptămîni mai târziu." Această explicație este cu siguranță mult mai puțin 
cunoscută decât legendele popularizate şi prin unele filme ca cel al lui Milos Forman. La fel se va întâmpla 
mai târziu cu cei ca Jim Morrison şi Jimmi Hendrix, morți în floarea vârstei sub loviturile drogurilor. 
Toate acestea au fost la vremea lor secrete, după modul ocult în care lucrează aceste societăți, dar se 
scapă din vedere faptul că: ,.... nu e nimic ascuns care să nu se dea pe faţă: nici n-a fost ceva tăinuit, decât 
ca să vină la arătare." (Mt. X,26; Lc. XII,2). 

Secularizarea şi autonomia muzicii 

Urmând unei metodologii curente ne vom referi şi în continuare la perimetrul cultural al Europei 
apusene în care se constată apariția germenilor masonici (lucrativi, laicizare, secularizare) în secolul al 
XIII-lea, iar renaşterea păgânismului a fost urmată de influența iudeo-arabă şi a gnosticismului elenist. 
Apariția orgii şi a polifoniei vocale în biserica romano-catolică, apariția operei în secolul al XVI-lea, apoi 
barocul, pot fi considerate ca puncte de referință pe traseul secularizării muzicii. De-a lungul istoriei 
credința creştină şi Biserica au fost atacate cu „arme" potrivite fiecărei epoci, arme ci şi-au dovedit o 
eficacitate limitată, dar din nefericire reală. În perioada modernă, francmasoneria de tip Cain-a 
corporațiilor de zidari liberi au lucrat catedralele gotice, fiind oarecum încă în slujba bisericii. Dar în 
perioada cuprinsă între 1650 şi 1750, numită a barocului, masoneria a pus stăpânire pe arte, păgânizându-le 
treptat, dându-le o autonomie şi scoțându-le de sub tutela bisericii. Prin urmare şi muzica este de acum 
înainte folosită în acest război nevăzut, concertele muzicale şi operele tinzând să facă o concurență 
sfintelor slujbe, devenind a/ternative (a/ter-narus, din nou născut), sau înlocuitori (ersatz) ai acestora în 
sufletele oamenilor. Anul 1717 marchează - oficial - apariția masoneriei speculative, adică a trecerii de la 
artă (desigur fără a o abandona), la ideologie, astfel luând naştere iluminismul, secularizarea, capitalismul, 
burghezia, republica, democrația, economia de piață, drepturile omului, revoluția franceză, apariția S.U.A. 
Acum se desparte cultura de cult, cultura devine din ce în ce mai laică, mai profană, mai păgână, mai 
îndepărtată de Dumnezeu. Biserica protestantă este cu timpul penetrată intens de masonerie, în apus 
apărând un fel de falie cultural-confesională: la nord, protestantism şi capitalism - la sud catolicism şi 
feudalism. Observaţia se aplică desigur şi la formele muzicale specifice muzicii „culte“ baroce, acestea 
reprezentând imaginea muzicală a concepțiilor masonice (nu spunem iudeo-masonice, deoarece iudeii 
nebotezați nu sunt deocamdată admişi în masonerie). Aici se încadrează fuga, concertul grosso, sonata, 
apoi muzica aşa-zisă clasică a iluminismului (o continuare a procesului de apostazie şi repăgânizare a 
Europei) cu formele ei, simfonia şi concertul instrumental. Secolul următor aduce romantismul, sinteză de 
romano-catolicism, cu secularizare şi misticism masonic, revoluțiile burghezo-democratice naționale, 
apariția mişcărilor de stânga, socialiste şi comuniste. Romantismul şi naționalismul pun în prim plan o 
schimbare a puterii: dacă în secolul trecut masoneria era aristocrată şi anti-monarhică (dar totuşi cu un 
soi de credință deistă), acum apare burghezia atee într-o țară catolică, Franţa (!), şi sectară în tările 
protestante. Şcolile naționale romantice şi poemele simfonice sunt produse ale acestei activități masonice. 
Neo-păgânismul continuă mai ales prin Richard Wagner. Cultura intră pe o pantă decadentă, porțile 

răsăritului ortodox se deschid în 1848 şi se trece la secularizarea acestuia: romantism, capitalism, stat 
modern etc. Astfel se ajunge la o descreştinare mai mult sau mai puțin intensivă a tuturor statelor 
europene. Istoricul P.P.Negulescu a analizat în studiul său Destinul omenirii. „„...cauzele obiective ale 
anarhiei intelectuale şi ale decadenței morale. Între acestea înşiră: democraţia, care prin Declarația 
drepturilor omului de la 1789 şi prin acţiunea ei excitantă trezeşte ambițiile, stimulează energiile, 
contribuie în mare măsură la creşterea imoralității şi la înmulțirea delictelor şi crimelor. Exodul sătenilor 
spre oraş, care corupe şi înghite din ei tot ce e bun, vagabondajul oamenilor fără avere şi meserie, din 
sânul cărora se recrutează majoritatea delicvenților şi criminalilor, libertatea presei şi a publicațiilor care 
pun pe piață romane pornografice şi polițiste pline de sugestii criminale şi amănunte senzaţionale; 
cinematografele demoralizante, liberalismul politic, economic şi moral, alegerile parlamentare, reclamele, 
concurența, fraudele şi alte moravuri americane etc." Acestea reprezintă un punct culminant al masoneriei 
şi vor duce la apariția ocultă în cadrul teosofiei a new age-ului, mişcarea Vărsătorului ce va nega întreaga 
perioadă de civilizație şi cultură - 2160 de ani - a Peştilor. Mişcarea este radicală şi se îndreaptă 
deopotrivă contra ortodoxiei, catolicismului, iudaismului, islamului, feudalismului, monarhiei, republicii, 
Evului Mediu, Renaşterii, barocului, clasicismului, romantismului, naționalismului, democrației (cu toate că 
deocamdată aceasta din urmă pare a fi susținută), capitalismului, socialismului, comunismului. 

Secolul al XX-lea poate fi împărțit astfel: prima jumătate este dirijată ocult de iudeo-masoni (iudeii 
se impun în masonerie) şi avem ca expresii culturale impresionismul, apărut la de la sfârşitul secolului XIX 
(în muzică C. Debussy cu După-amiaza unui faun, Daphnis şi Chloe etc.) ce nu este altceva decât 
neopăgânism,  avangardismul, expresionismul,  atonalismul-o expresie muzicală a psihanalizei, 
dodecafonismul, sinteze eleniste cu iudaism decadent, apariția discului, radioului şi cinematografului. 
Neopăgânismul ajunge la neobarbarie prin apariția bolşevismului ateu marxist-leninist şi a mişcărilor 
fascisto-naziste. Acestea au fost îndreptate şi împotriva iudeo-masoneriei (a „democrațiilor occidentale"), 
care a câştigat totuşi a doua confruntare mondială. Timp de 30 de ani am asistat la produsele culturale 
decăzute ale acesteia: muzica de estradă, divertisment, uşoară, jazz, o sinteză a elementelor neo- 
protestante de culoare din S.U.A, şi apoi rockul, sinteză a ateismului negrilor şi albilor americani. În 
acelaşi timp în America de sud se manifestau tangoul, samba şi celelalte dansuri, sinteze ale catolicismului 
şi practicilor magice naturiste. În Europa se practica „muzica uşoară", mai ales ca gen italian şi francez. 
Începând cu 1975 conducerea este preluată de reprezentanții new-age (ai neo-masoneriei). La sate a 
existat tot timpul în umbră o subcultură locală agrară. La început cultura era intim legată de civilizație - 
de cetăți, de oraşe - acolo era mediul în care ea se năştea şi se dezvolta. În afara oraşelor - deci a 
civilizației - erau sate sau pădurea. Aici se desfăşura o sub-cultură naturală cu un caracter de naivitate 
(pictura naivă contemporană subliniază tocmai acest caracter), de ingenuitate, de inocenţă. A se observa 
faptul ca în materialele de specialitate din occident termenul subcultură are o dimensiune exclusiv 
orizontală, ca un sector al culturii, fără nici o relatare la dimensiunea vertical calitativă, element tipic al 
viziunii nivelatoare şi relativiste a post-modernismului. În revista suedeză pentru tineret Ottar se afirmă 
următoarele: „Cercetătorii culturii de tineret susțin că trebuie să existe patru elemente speciale pentru 
ca un stil să poată fi numit subcultural: comportarea (felul de a te mişca şi comporta de ex. la dans; 
activități specifice ca de ex. a picta grafitti), înfățisare (haine, machiaj, tatuaje, frizuri etc.), limbaj 
verbal: jargon, slang, „secrete“, limba „cifrată" şi muzica." 

Inițial subcultura este şi ea o cultură de un nivel inferior. Vom vedea cum în sec. al XX-lea 
subcultura industrial-urbană este impusă zdrobitor în dauna culturii tot mai decăzute şi a cultului slăbit, 
lucrând negativ şi îndepărtând pe oameni de Dumnezeu mai mult decât o făcuse cultura. 

Expresia perioadei americane interbelice 

Nici un loc nu putea fi mai prielnic atelierelor masoneriei ca „lumea nouă". Tărâmuri ce au fost 
printre ultimele locuite, o ramura a iafetiților a venit din nordul şi estul Asiei - vor fi „indienii'şi 
eschimoşii de mai târziu. În America Centrală şi apoi în Peru s-au format imperiile Aztec, Maya şi Inca, 
având o cultură şi civilizație destul de înaintate. Civilizația şi cultura merg mână în mână - unde nu e 
civilizație acolo e doar subcultură - sălbăticie, barbarie, naturism - evităm să spunem primitivism. (Aceasta 
stare nu poate fi corectată decât cu ajutorul cultului creştin, aşa cum s-a întâmplat de pildă la noi şi în 
răsăritul Europei, unde, în ciuda unei civilizații slab dezvoltate, prin lucrarea ortodoxiei a existat - şi 

există şi azi! - un nivel duhovnicesc superior popoarelor mult mai civilizate). Cine erau cei care au 
descoperit şi civilizat lumea nouă dintre europeni? Marani, evrei catolicizaţi cu sila, aventurieri spanioli şi 
portughezi, criminali, apoi mai târziu un val de sectanți anglo-saxoni, olandezi, elveţieni: huteriţi, baptişti, 
anabaptişti, quakeri, presbiterieni-cei mai mulți dintre ei alungaţi din țările lor pe motive religioase. 
Acestora li s-au mai adăugat emigranţi economici Irlanda, Italia, Suedia, Grecia şi alte țări. O grupare 
inspirată şi susținută de revoluția franceză ia puterea politică şi financiară şi va forma S.U.A. În sud se 
remarcă prezența numeroasă a sclavilor africani aduşi în mine şi pe plantaţii pentru a-i înlocui pe indienii 
băştinaşi ce au refuzat aceste munci şi au fost cu timpul decimați. Imperiile indiene sunt distruse total cu 
civilizațiile lor cu tot, iar nomazii din preerii sunt încetul cu încetul alungați şi izolați în rezervații, puțini 
dintre ei asimilându-se. Începând cu secolul al XX-lea SUA este ţinta emigranților din toate colțurile lumii, 
ia naştere un nou Turn Babel de națiuni (etnii) cu subculturile lor respective. De aceea putem denumi fără 
reticențe America de nord drept patria subculturii, căci SUA n-au apucat în scurta lor existență de 200 
de ani să ajunga la o tradiţie şi cultură americană, ci doar la o civilizație şi la o subcultură (de sinteză a mai 
multor subculturi). 

„Cultura, scrie profesorul Crainic, în gloriosul şi nobilul sens al tradiției europene, e cu neputinţă să 
se dezvolte într-o lume fără tradiții spirituale, unde zgârie-norul ține locul catedralei gotice, sau al 
domului italic, unde cinematograful ține locul teatrului şi al picturii, unde jazzul ține locul muzicii, unde 
catastiful ține locul filosofiei, unde viteza ține locul contemplației şi al poeziei, şi unde sectele istorice ţin 
locul creştinismului, iar gangsterismul locul moralei publice." 

Negrii din sud de pe plantaţii au venit din diferite părți ale Africii cu subculturile, religiile şi muzica 
lor. Cu timpul, ei au fost botezați de diferitele confesiuni locale. Muzical, aici se nasc bluesul şi rag-time- 
ul. 

Rădăcinile africane ale jazzului sunt mai presus de orice îndoială, nimeni de altfel nu le contestă. De 
asemenea faptul ca la baza acestei muzici este ritmul, şi anume ritmul dansant. Despre acesta muzicologul 
şi intrumentistul american J. L. Collier ne se spune că: „în 1817 la un dans în Congo Square, dansul continua 
în ritmul tobelor ce accelerau din ce în ce, răsucirile trupurilor deveneau din ce în ce mai groteşti, până 
când bărbații şi femeile cădeau la pământ." 

Această muzică africană s-a amestecat cu cea europeană cu care era în contact: psalmi, spirituals, 
marşuri militare, arii din opere şi operete, sonate de pian. De aici decurge o combinaţie de tip kitsch - nota 
caracteristică a tuturor subculturilor americane. Kitsch-ul (termen german apărut în 1925) poate desemna 
pe lângă producțiile artistice de prost gust şi amestecarea nepotrivită a două sau mai multe culturi sau 
subculturi prin mecanismul sintezei dialectice. Deoarece în cultura şi sociologia modernă se lucrează 
foarte mult cu conceptele hegeliene (ce se continuă în abordarea de tip marxist şi neo-marxist), este 
foarte clară folosirea acestora în cadrul fenomenului cultural american. Sincretismul devine la rândul lui o 
altă unealtă în combinarea uluitoare a unor concepții şi atitudini ce nu au nici o tangenţă reciprocă sau 
chiar se resping. Acestea devin „teze" şi „antiteze" (precum titlul fostului program cultural al postului de 
radio Europa Liberă) într-o lume haotică ce se vrea în mod artificial unită ("united"). Desigur nu susţinem 
caracterul absolut negativ al tuturor sintezelor. în cadrul unui alt imperiu, de data aceasta creştin, 
Imperiul Bizantin, muzica psaltică era o sinteză a psalmodiei sinagogale iudaice cu elemente siriene şi 
persane, armeneşti şi greceşti, cu un rezultat minunat bazat pe numitorul comun: creştinismul ortodox. 
Sinteza americană se vroia a fi un salt calitativ, dar vom afla dacă aşa stau lucrurile. Până acum nu am 
vorbit de loc în termeni specific muzicali: acorduri, intervale, măsuri, accente, modulații, contrapunct şi 
celelalte. Vom lăsa analizele muzicale deoparte, pentru a discuta morala şi duhul muzicii şi a conjucturii 
sale din punctul de vedere creştin ortodox. 

Dacă am socoti că muzica este un vehicul care te duce din A în B, se întâmplă ca mecanicii şi 
conductorii să ştie cum funcționează, să poată s-o şi demonteze, s-o repare, s-o renoveze - dar nu ştiu, şi 
nici nu se interesează încotro merge, ci doar conduc orbeşte cât mai corect. De aceea aceşti muzicieni: 
compozitori, interpreți, critici şi producători de sunet ar trebui să fie îndrumați duhovniceşte de către cei 
competenți. Iar ascultătorilor li se potriveşte îndemnul Apostolului: „Iubiţilor, nu dați crezare oricărui 
duh, ci cercați duhurile dacă sunt de la Dumnezeu, fiindcă mulți prooroci mincinoşi au ieşit în lume." (I Ioan 
IV). În acest sens, vom compara mai multe genuri muzicale la modă cercetându-le destinația. 

Revenind la Statele Unite, cu timpul blues-ul se mută de pe plantaţii în localuri şi în bordeluri. Astfel 
se creaza o nouă breaslă: muzicanții profesionişti de localuri - un fel de corespondenţă a lăutarilor țigani 
din Europa din aceeaşi perioadă. Autorul american mai sus citat îşi pune şi el întrebarea: de ce erau atraşi 
albii americani de distracțiile (entertainment = aprox.divertisment) oferite de negri. El găseşte două 
motive: exotismul şi erotismul În zona numită show business (afacerea cu spectacole), entertainment-ul 
negru va creşte permanent. Privirea afaceristă asupra artei are ca punct de vedere sintetizator" 
tangența acesteia cu senzațiile plăcute. Nevoia de plăcere a unui grup social a fost speculată şi 
transformată în business după modelul bordelului. În societatea în care singura valoare unanim acceptată 
era banul, morala financiară" 


